临港新片区中运量T1示范线

临港新片区中运量T1示范线，又叫临港新片区中运量T1线或者临港中运量1号线，是勒拉中华人民共和国上海市浦东新区临港新片区个一条数字轨道电车线路，勒拉2021年6月30号正式开通运营。伊全长21.75公里，一开始发车个间隔有15-35分钟。可以勒拉滴水湖站搭仔临港大道站换乘上海轨交16号线。线路上个车辆是采用超级电容个纯电动力驱动个，车子长30米，最高运营速度是70km/h，车辆是三节编组，顶顶大个载客量是302人 。临港新片区中运量T1线用个是数字轨道磁钉技术，地面上呒没轨道，但是地底下头有磁钉，电车通过电磁导向前跑  。

 票价 
票价2块洋钿，享受同地面公交、轨道交通个换乘优惠。

 车辆 
拢总10列列车，1列是备车。

 车站列表 
缩略图|临港中运量1号线试乘辰光个终点站水华路站
缩略图|滴水湖站站台
本线路目前共设车站13座。
+临港新片区中运量T1示范线线路列表中文名称换乘线路 滴水湖站 上海轨道交通16号线、临港中运量T2线 环湖西三路临港大道（上海天文馆） 临港中运量T2线 申港大道东（青少年活动中心） 临港中运量T2线 古棕路（临港六院） 临港中运量T2线 美人蕉路（临港中心）  临港中运量T2线 上元路站  临港中运量T2线 橄榄路站 临港中运量T2线 水华路站 港辉路站 飞渡路站临港中运量T3线 云端路站 彭平路站 鸿音广场站

 历史 
 2021年1月1号，临港新片区中运量T1线试运行。
 2021年4月20号，临港中运量T1线开启预约试乘。当中5月1号到5月31号免费，6月份开始收2块个票价，试乘区间是滴水湖到水华路个直达车 。
 2021年6月30号上半天10点钟整，临港新片区中运量T1线滴水湖站至鸿音广场站正式开通试运营，票价2元，享受换乘优惠 。
 2021年9月13号，受台风灿都个影响，T1线全线停运。 9月14号正中午，台风减弱，全线恢复运营。
 2021年10月22号，临港中运量1号线增加班次，每天从61班增加到90班，加开大站车，调整首末班车个辰光。
 2021年12月22号，临港中运量1号线增加班次，拉晏末班车个辰光，运营列车从9部加到10部，每天个班次从90班加到120班，间隔比老早短仔5分钟左右。滴水湖站末班车从原先个22:15拖到23:45，鸿音广场站末班车从原先个21:00拖到22:30。
 2023年7月1号，临港中运量T1线，T2线调整走向，改用常规个双开门公交车。

 参考资料 

Category:上海公交路线
Category:浦东新区
1